Държавен вестник, бр. 96, 2011 г., стр. 39

БРОЙ  96	
Д Ъ Р Ж А В Е Н  В Е С Т Н И К 	
СТР.  39  
дървесината, добита от горските терито-
рии – държавна собственост;
2. учебно-опитните горски стопанства – за 
дървесината, добита от горските територии, 
предоставени им за управление;
3. общината – за дървесината, добита от 
горските територии – общинска собственост.
(2) Електронни търгове за продажба на 
добита дървесина могат да се провеждат 
периодично за определени асортименти до-
бита дървесина, разпределени по количество, 
качество и размери, в електронни тръжни 
сесии – в месечен, тримесечен или в друг 
интервал от време, след публикуването им 
на интернет страницата на съответното лице 
по ал. 1.
(3) Лицата по ал. 1 утвърждават тръжни 
регламенти, които се публикуват по реда 
на ал. 2. Тръжните регламенти определят 
условията за провеждане на електронните 
търгове на дървесина и са обвързващи за 
всеки кандидат от момента, в който всички 
условия, поставени от тръжната процедура, 
са изпълнени.
(4) За участие в електронния търг канди-
датите се регистрират в базата данни чрез 
форма за регистрация, публикувана в портал 
на търга. Всеки регистриран кандидат има 
право да преглежда само отделни елементи 
от менюто на портала, както и списъка на 
планираните търгове.
(5) Условие за активацията на регистриран 
кандидат е писмена декларация със съгласие 
за условията на тръжната процедура или 
електронна декларация с положен електронен 
подпис.
(6) Платената гаранция за участие в елек-
тронния търг и декларацията по ал. 5 дават 
право на кандидата да участва в аукционите 
на всички електронни търгове, ако отговаря 
и на другите условия, определени от тръжния 
регламент. 
(7) Публикуваната информация за предсто-
ящите електронни търгове следва да обхваща: 
1. он-лайн платформата (интернет адреса), 
на която ще се извършва търгът;
2. номер на електронния търг;
3. собственика на търга или лицето, което 
ще извършва продажбата;
4. дървесни видове, качество, предлагано 
количество;
5. начална цена;
6. начало и край на търга;
7. вид и размер на гаранцията за участие;
8. друга информация или условия за про-
веждане на търга. 
(8) Всеки кандидат за участие в търга има 
право да представи неограничен брой пред-
ложения за един търг.
(9) Всеки кандидат за участие в електрон-
ния търг попълва задължително минимално 
необходимата информация, включваща и 
предложената цена. 
(10) В условията за провеждане на елек-
тронния търг се посочват всички изисквания 
относно обявяването на спечелил процедура, 
сключване на договор, гаранции, санкции и 
неустойки, прекратяване на търга и др.
Раздел ІV
Дългосрочни договори за продажба на дър-
весина
Чл. 75. (1) Държавните предприятия, както 
и общините – собственици на гори, могат да 
сключват с търговци дългосрочни договори 
за продажба на стояща дървесина на корен 
след провеждане на конкурс.
(2) Конкурсът за продажбата на стояща 
дървесина на корен се провежда в комплекс 
с възлагане изпълнението на други дейности 
по чл. 10, ал. 1.
(3) Продажбата на стояща дървесина на 
корен се извършва по асортименти или по 
категории, като договорите се сключват за 
срок не по-дълъг от 15 години.
(4) Предмет на дългосрочен договор по 
ал. 1 може да бъде продажбата на дървеси-
на на територията на едно или повече ТП в 
района на дейност на едно ДП.
(5) В процедурите за сключване на дъл-
госрочни договори за продажба на стояща 
дървесина на корен могат да участват търгов-
ци, регистрирани в публичния регистър по 
чл. 241 ЗГ и притежаващи удостоверение за 
регистрация за съответната дейност.
(6) В процедурите по ал. 5 може да бъде 
допускано наемането на подизпълнители от 
спечелилия кандидат. Това обстоятелство 
се посочва в заповедта за откриване на 
процедурата, като подизпълнителят трябва 
да отговаря на същите изисквания, каквито 
са посочени за допускане на кандидатите 
до участие. 
(7) Държавните предприятия провеждат 
конкурса по ал. 1 за не по-малко от 20 на 
сто от годишното ползване на дървесина по 
смисъла на чл. 116 ЗГ за всяка година от 
срока на действие на договора.
(8) Началната цена за конкурс за дъл-
госрочен договор за продажба на стояща 
дървесина на корен се определя от частта на 
продажната цена на дървесината по чл. 179, 
ал. 1 ЗГ за съответното ДП, увеличена с не 
по-малко от 50 на сто.
Чл. 76. (1) Държавното предприятие е 
длъжно да публикува заповедта за откриване 
на конкурса и документацията за провеж-
дането му най-малко 14 дни преди крайния 
срок за подаване на документите за участие 
на интернет страницата на предприятието и 
на териториалните поделения, от които ще 
се закупува дървесина, както и да я поставят 
на видно място в сградите си.